( 210 ) 
Et, se, ce jour de Monseigneur Saint Valentin escheoit en 
venredy ou en jour de poisson ou de vigille, la dicte feste et 
assemblée de diner se feroit le prochain dimenche ensuivant. 
Item, seront tenus tous noz amoureux subgès de retenue, 
factistes et réthoriciens, de faire une balade amoureuse sur 
tel reffrain comme à chascun plaira à icelluy jour, et icelle 
apporter pour lire ou faire lire devant nous et les assistens, 
lesquelles balades, après ce que leues seront, on sellera du 
contreseel de nostre amoureuse court. 
Et seront portées devers les dames telles que on avizera 
pour les jugier à leur noble avis et bonne discrécion, lesquelles 
dames, de leur grace et hautesse, donront deux vergettes d'or, 
- pour couronne et chapel, aux mieux faisans de ce jour, et puis 
les nous renvoieront. 
Item, se en icelles balades y avoit vice de fausse rime, reditte 
trop longue ou trop courte ligne en la balade couronnée ou 
_ chapelée, on les reporteroit de rechief à icelles dames qui les 
rejugeroient de nouvel, 
Et prenroieut des autres balades les deux meilleures, pour 
ce que toutes icelles balades seront enregistrées en poz amou- 
reux registres, chascun an, et ne seroit pas bien séant que 
la couronnée ou chapelée fussent vicieuses, puisque le vice 
apparoit clerement en ce meismes jour. 
Item, chascun an, le moys de may durant et faisant son gra- 
cieux cours, à tel jour que ordonné sera, tenrons, par la grace 
du tout puissant, feste et diner de puy royal d’amoureuses 
chancons de cing coupples dont la forme et taille est assez 
notoire; auquel puy, on donra aux deux mieux faisans COU- 
ronne d’argent pesans quatre unces, et chapel d’argent pesant 
trois unces; de laquelle feste de puy, la despense sera prise et 
receue ainsy que alorz ordonné sera par les ministres et 
autres de nostre amoureux conseil, 
Item, chaseun an, à l’une des cinq festes de la Très glorieuse 
et benoite vierge des vierges, dame des angeles et mère de 
